Gru-ongeluk - Veiligheidsgordel red inwoner | Kormorant
Gru-ongeluk – Veiligheidsgordel red inwoner
‘n Bekende Hartbeespoort-inwoner het verlede Donderdag wondebaarlik oorleef toe hy in ‘n ernstige botsing op Saartjiesnek betrokke was.
Johan ‘Bundu’ van Deventer was in sy voertuig vasgevang na ‘n ernstige botsing op Saartjiesnek verlede week.
Johan ‘Bundu’ van Deventer (51) was in sy Ford Ranger bakkie vasgekeer en moes met die lewenskake uitgesny word, maar het net ligte beserings opgedoen en hy skryf die ontkloming toe aan die feit dat hy ‘n veiligheidsgordel gedra het.
Hy is per noodhelikopter na ‘n hospitaal in Johannesburg gevlieg omdat paramedici inwendige bloeding vermoed het, maar is Sondag ontslaan met bloot ‘n paar skrape.
“Ek was oppad na Pretoria toe ‘n trok van voor skielik geswenk en my getref het. Die trok se band het vermoedelik gebars. Die impak het my motor omgeswaai in die teenoorgestelde rigting,” het Johan aan Kormorant vertel.
“Ek hou nie daarvan om ‘n veiligheidsgordel te dra nie, maar dit het my gered.”
Johan was in sy bakkie vasgevang en Necsa Brandweer het hom met die lewenskake bevry.
“Was dit nie vir my veiligheidsgordel nie, was ek weg. Ek wil net almal bedank wat ons op die toneel gehelp en bygestaan het. Spesiale dank aan die nooddienste en Necsa en die inwoners wat ons op die toneel bygestaan het. En vir die motoriste, dra julle veiligheidsgordels. Dit kan jou lewe red.”